*Tämä artikkeli käsittelee taajamaa. Inkeroisten kaupunginosasta on oma artikkeli.*

  

  

  

  

  

  

  

  

  

  

  

  

  

  

  

  

  

**Inkeroinen** on taajama Kouvolassa, entisen Anjalankosken kaupungin alueella. Inkeroinen sijaitsee nykyisen Kouvolan kaupungin eteläosassa Kymijoen itärannalla vastapäätä entisen Anjalan pitäjän kirkonkylää.

Inkeroisten kirkko
Tilastokeskuksen mukaan Inkeroisten tilastollisessa taajamassa, joka käsittää myös Anjalan kirkonkylän, oli vuoden 2020 lopussa 4 581 asukasta.

Inkeroisten taajamaa ympäröi Inkeroisten kaupunginosa, johon kuuluu myös Anjala ja Marinkylä.

Väestö
------

### Väestönkehitys


| Inkeroisten taajaman väestönkehitys 1980–2017 |
| --- |
| Vuosi |  |  | Asukkaita |  |
| 1980 |    | 6 556 |
| 1985 |    | 6 463 |
| 1990 |    | 6 395 |
| 1995 |    | 6 179 |
| 2000 |    | 6 038 |
| 2011 |    | 5 386 |
| 2015 |    | 5 096 |
| 2017 |    | 4 892 |
| Lähde: Tilastokeskus. |

Vuosien 1980 ja 1985 väkiluvut sisältää silloisten Inkeroisten ja Anjalan taajamien yhteenlasketut väkiluvut. Taajamat kasvoivat yhteen 1980-luvun loppupuolella ja nimeksi tuli Inkeroinen.

Historia
--------

Inkeroinen kuului ennen teollisuustaajaman syntyä Sippolan pitäjän Mämmälän kylään. Nimi Inkeroinen tuli käyttöön kylään syntyneen puuhiomon ja paperitehtaan mukaan, jotka perustettiin sen nimisen maakirjatalon maille vuonna 1872. Taajama kuului Sippolaan Anjalankosken kauppalan perustamiseen saakka vuonna 1975 ja Anjalankoskeen vuoden 2009 Kouvolaan liittämiseen saakka. Sillä on myös epävirallinen ruotsinkielinen nimi *Ingerois*.

Liikenneyhteydet
----------------

Inkeroisten rautatieasema.
Kotkan radan Inkeroisten rautatieasemalta on henkilöjunayhteys Kouvolaan ja Kotkaan. Inkeroisten linja-autoasemalta pääsee Anjalan ja Porvoon kautta Helsinkiin.

Teollisuus
----------

Inkeroisissa on Stora Enson Anjalankosken tehtaat.*lähde?*

Palvelut
--------

Näkymä Päätieltä Valtatielle.
Inkeroisissa on tori, neljä kauppaa, Alko, kirjasto, partureita, uimahalli ja jäähalli, jossa kylän jääkiekkoseura Aakoo pelaa. Taajamassa sijaitsevat lisäksi mm. kaksi pizzeriaa. Inkeroisten vastaanottokeskus toimi Hotelli Kantrin entisissä tiloissa Inkeroisten keskustassa 2016-2018. Toimintaa ylläpiti Hoivapalvelu Metsätähti Oy.

Inkeroisissa sijaitsee myös Kymenlaakson Opisto, joka on visuaalisiin aloihin erikoistunut kansanopisto sekä entisen Anjalankosken kaupungin alueella toimiva kansalaisopisto.

Lähteet
-------

* Mämmälän kylän talot ja suvut (Arkistoitu – Internet Archive)

### Viitteet

1. ↑  Taajamat väkiluvun ja väestöntiheyden mukaan, 2020 *Tilastokeskuksen PX-Web-tietokannat*. Tilastokeskus.  Arkistoitu 23.1.2022. Viitattu 22.1.2022.
2. ↑  Väestö kielen mukaan sekä ulkomaan kansalaisten määrä ja maa-pinta-ala alueittain 1980 - 2016  29.3.2017. Tilastokeskus.  Arkistoitu 17.6.2018. Viitattu 9.1.2018.
3. ↑  kotus.fi, Svenska ortnamn i Finland (Arkistoitu – Internet Archive)
4. ↑  Ensimmäiset turvapaikanhakijat Inkeroisten vastaanottokeskukseen näinä päivinä *Yle Uutiset*. Viitattu 13.4.2017.
5. ↑  Kaakon Viestintä Oy: Kouvolan viimeinen vastaanottokeskus Inkeroisissa on kohta tyhjä - Kouvolan Sanomat *kouvolansanomat.fi*. Viitattu 1.4.2018.

Kouvola

|  |  |
| --- | --- |
| Kouvolan suuralue | 
* Kangas
* Kaunisnurmi
* Sarkola
* Vahtero
* Käpylä
* Tornionmäki
* Lehtomäki
* Kankaro
* Mielakka
* Tykkimäki
* Korjala

 |
| Kuusankosken suuralue | 
* Mäyrämäki
* Ruotsula
* Rantakulma
* Voikkaa
* Mattila
* Pilkanmaa
* Tähtee
* Mäkikylä
* Naukio
* Kuusaa
* Kuusaanniemi
* Keltti

 |
| Anjalankosken suuralue | 
* Myllykoski
* Inkeroinen
* Sippola
* Kaipiainen
* Muhniemi

 |
| Valkealan suuralue | 
* Niinistö
* Valkealan kirkonkylä
* Jokela
* Kiehuva
* Aitomäki
* Utti
* Selänpää
* Tuohikotti
* Vekaranjärvi

 |
| Elimäen suuralue | 
* Koria
* Vilppula
* Elimäen kirkonkylä
* Villikkala

 |
| Jaalan suuralue | 
* Jaala
* Karijärvi

 |